Kintų Nukryžiuotojo Jėzaus bažnyčia

Kintų Nukryžiuotojo Jėzaus bažnyčia – bažnyčia, stovinti Kintų miestelyje, 1 km į rytus nuo Kuršių marių. Nuo 1997 m. kultūros paveldo objektas Nr. 1637. Istorija Evangelikų liuteronų bažnyčia pastatyta 1705 m. Pasakojama, kad tuo metu Ventėje buvo paplauta bažnyčia ir tarp gyventojų kilo ginčas, kur turėtų stovėti naujieji maldos namai. Pasak legendos, iš kraštutinių kaimų – Ventės ir Kiošių – vienu metu buvo išsiųsti 2 žygūnai ir nutarta, kad vietoje, kur jie susitiks, bus statoma naujoji bažnyčia. Jie rankas paspaudę būtent Kintuose. 1905 m. bažnyčia suremontuota. Iki Pirmojo pasaulinio karo buvo apie 5000 parapijiečių, daugiausia lietuvių. Pamaldos laikytos lietuvių ir vokiečių kalbomis. Po Antrojo pasaulinio karo bažnyčia uždaryta, kurį laiką buvo grūdų sandėliu, sovietmečiu restauruota, įkurta parodų ir koncertų salė. 1990 m. bažnyčia atiduota katalikams. 2015 m. iš dalies restauruota. Architektūra Bažnyčia stačiakampio plano, bebokštė, su apside. XX a. 1-ojoje pusėje šalia bažnyčios stovėjo paminklas I pasaulinio karo aukoms atminti, vėliau išardytas. Galerija Šaltiniai Nuorodos Vyskupijos informacija Kintų evangelikų liuteronų parapijos puslapis Archyvuota kopija 2007-04-29 iš Wayback Machine projekto.